title: Akira Kurosawa
text: Inafa klepa gan walvedeyafa kagrupera zo deer isen Kurosawa va Tōhō dimdenfir ise va Blira ( 生きる, Ikiru ) diref elpat kobaver. Va Watanabe ( Takashi Shimura ) konakilar, i va vetes flibik lasuplekus va bocafa pesta gu dilintafa blira. Ta nios Kurosawa va Hashimoto is Hideo Oguni suterotik gesiar. Do Oguni va 12 elpat di dosuter. Nekev gorestafe detce, niosasik va nega klecason rued, dolunenon gu kobara ke Bertolt Brecht. Bata gejopinda al nover da sin va bana gubefa pestakevaja tove merofraskenik taruteyed. Blira elpat bak saneaksat ke 1952 zo sanegar ; Kurosawa gu toleaf « lokiewaf elpat » gan Kinema Junpō zo gabler isen kiewatca tir granafa.